text: Lokale klubber i direkte kamp om plads i Final Four
  17 oktober 2017 kl. 11.41
  Ribe-Esbjerg og TM Tønder mødes tirsdag aften i Blue water Dokken i Esbjerg i et direkte opgør om en plads i Final Four - det prestigefyldte finalestævne i pokalturneringen. 
  Ingen af holdene har fået nogen imponerende start på sæsonen i ligaen. TM Tønder har ikke fået point overhovedet i i de første syv kampe og Ribe-Esbjerg kun fem points.
  På den baggrund er Ribe-Esbjerg favorit i aften på hjemmebane, hvor begge hold for første gang nogensinde kan kvalificere sig til Final Four.
  Udover mediebevågenheden, pengepræmierne og oplevelsen for spillertruppen vil man i givet fald også være med i de afgørende kampe om en national titel.
  Selvom TM Tønder er isoleret i bunden af ligaen efter nederlaget fredag aften til Nordsjælland Håndbold, så besejrede TM Tønder jo BSV Silkeborg, da holdet kvalificerede sig til aftenens opgør i pokalturneringen.
  